 Guddoomiye Muuse Biixi oo hadalkiisa sii wataa waxa uu intaa raaciyey, Sidaasi darteed, waxaynu u baahannahay diiwaangelintan, xisbiyada, doorashooyinka iyo dimuqraadiyaddan iyo dhammaan qaybaheenna bulshadu in aynu u midowno oo arrintaa ka saarno qaranka oo ummaddu is aaminto, qaranku nabadgalyada waxaynu u samaysanay dawlad, suldaanku beel buu madaxdhaqameed u yahay, caaqilku jifo ayuu xilka u hayaa, laakiin Madaxweynuhu waxa uu suldaan u yahay dhammaan qaranka oo dhan, sidoo kale, Taliyayaasha iyo hayadaha ammaanku qaranka oo dhan bay u hayaan xilka, waa nasiib-darro sida mararka qaarkood innagu dhacda in dadka qaarkood ay aaminiwaayaan nabadgalyada Qaranka, dawladnimada iyo ciidammada oo ay iyagu qori la yaacaan markay wax dhacaan. 